Hvis du ikke længere ønsker at være på din arbejdsplads, har du mulighed for selv at sige op. Dit opsigelsesvarsel afhænger af din ansættelseskontrakt og eventuelle overenskomst. Læs mere her.
Hvis du er funktionær
Hvis man er funktionær, kan man sædvanligvis opsige med en måneds varsel til udgangen af en måned. Man behøver ikke at give nogen begrundelse for opsigelsen.
Man kan dog skriftligt aftale et længere opsigelsesvarsel med ens arbejdsgiver. En sådan aftale forudsætter, at varslet ved opsigelse fra arbejdsgiveren forlænges tilsvarende.
Hvis der er aftalt prøvetid, kan man sige op uden varsel, medmindre det er aftalt, at der i prøvetiden er 14 dages opsigelsesvarsel fra begge parter.
Hvis du ikke er funktionær
Hvis man er omfattet af en overenskomst, afhænger ens opsigelsesvarslet af, hvad der står i den pågældende overenskomst.
Hvis man hverken er dækket af en overenskomst eller er omfattet af funktionærloven, kan opsigelsesvarslerne som udgangspunkt frit fastlægges i den individuelle ansættelseskontrakt
Hvis der ikke er fastsat noget varsel i kontrakten, ser man på, hvad der i øvrigt gælder på arbejdspladsen eller i den pågældende branche.